Publication: Magyar Közlöny
Issue: MK-2005-59 (Year: 2005, Number: 59)
Era: 2004-2010
Section: módon az Engedélyes viseli. Az Engedélyes legfelsõ vezetõ szerveinek kell biztosítaniuk az atomenergiáról szóló 1996. évi CXVI. törvény 10. § (1) bekezdésében megfogalmazott felelõsség átfogó és
Paragraph Index: 1935

d) a karbantartási és javítási tevékenységeket olyan részletességgel kell dokumentálni, hogy az tegye lehetõvé a tevékenységek utólagos értékelését, a felelõsségek utólagos vizsgálatát. 5.11. ELLENÕRZÉSEK ÉS VIZSGÁLATOK 5.079. Az üzemeltetõ szervezetnek ellenõrzési és vizsgálati programokat kell kidolgoznia és megvalósítania a biztonsági rendszerek, rendszerelemek, kísérleti berendezések és alkatrészek üzemi hatások miatt bekövetkezõ változásainak ellenõrzésére, elemzésére és értékelésére. 5.080 Az ellenõrzési és vizsgálati programot a biztonsági osztályba sorolás és lehetséges meghibásodások elemzése alapján kell összeállítani. 5.081. Az értékelési kritériumokat a tervezési elõírások és a mértékadó mûszaki szabványok figyelembevételével kell meghatározni. 5.082. A program terjedjen ki a mûszaki állapot külsõ szemrevételezéssel és méréssel történõ ellenõrzésére, valamint a roncsolásos és roncsolás mentes anyagvizsgálatoknak a konstrukciót és az anyagvizsgálati módszerek folyamatos fejlõdését figyelembe vevõ alkalmazására. 5.083. A vizsgálatok hatékony elvégzéséhez el kell végezni a rendszerek, rendszerelemek és kísérleti berendezések üzembe helyezés elõtti („0” állapot szerinti) állapotának rögzítését és a késõbbiekben biztosítani kell a vizsgálati eredmények ezekkel történõ összevethetõségét. 5.084. A létesítmény radioaktív anyagot tartalmazó vagy azzal szennyezett nyomástartó berendezéseit és csõvezetékeit (beleértve a nyomáshatárolókat is) idõszakos szilárdsági és tömörségi nyomáspróbának kell alávetni megfelelõen jóváhagyott programok szerint. 5.085. Az ellenõrzések eredményeinek értékelését, a szükséges javító és megelõzõ intézkedések elhatározásának, végrehajtásának és ellenõrzésének folyamatát írásban kell szabályozni. 5.12. ÁTALAKÍTÁSOK VÉGREHAJTÁSA 5.12.1. Az átalakítások típusai 5.086. A kutatóreaktor üzemeltetése során átalakításnak kell tekinteni:

Source: https://magyarkozlony.hu/hivatalos-lapok/870d5d225b3deeb09512fbd251da00840746af12/dokumentumok/8503b933ee1da8391c4b06f196ea339975869336/letoltes